Hra Kanban EV (Elektro-Vozidla) je najnovšia verzia hry Kanban, ktorá je pomenovaná podľa "kanban" metódy efektívneho riadenia prevádzky na výrobnej linke. V hre sa posadíte do riadiceho kresla výrobného závodu na elektromobily, aby vaše procesy boli čo najefektívnejšie. Sandra, hlavný manažér továrne, dohliada na vaše úsilie a výsledky. V konkurenčnom boji uspeje len ten, kto najlepšie zorganizuje výrobné zdroje, time management, propagáciu, dizajn a všetko, čo k predaju áut patrí.